BBC Hausa - News - 'Yan tawayen Congo sun koma kai hare-hare
An sabunta: 18 ga Nuwamba, 2012 - An wallafa a 05:44 GMT
'Yan tawayen M23 a Congo
Kwamitin sulhu na Majalisar Dinkin Duniya ya nuna matukar bacin ran sa ga matakin da 'yan tawaye suka dauka na sake komawa kai hare-haren da suke yi a gabashin Jamhuriyyar Demokradiyyar Congo.
Lokacin da ya yi wata ganawar gaggawa, kwamitin sulhun ya yi kira ga kungiyar 'yan tawaye ta M23 ta gaggauta dakatar da dannawar da take yi zuwa Goma babban birnin lardin.
A ranar asabar, 'yan tawayen suka kwaci garin Kibumba duk da ruwan bama-baman da kananan jigaren yakin Majalisar Dinkin Duniya ke yi masu.
Kwamitin sulhun kuma ya yi kira da a daina nuna goyon baya ga 'yan tawaye daga wasu kasashen ketare.
Jami'an kasar Congo sun ce 'yan tawayen na samun goyon baya daga kasar Rwanda, zargin da Rwandar ta musanta.
' 'Yan tawaye na gallazawa mutane a Congo'7 Agusta, 2012, Afrika